
Me qëllim të promovimit të produkteve të bizneseve të grave ndërmarrëse dhe atyre me artizanate tradicionale, Ministria e Industrisë, Ndërmarrësisë, Tregtisë dhe Inovacionit përmes Agjencisë për Investime dhe Përkrahjen e Ndërmarrjeve në Kosovë (KIESA) shpall:

Ftesë për pjesëmarrje në panairin “Gratë në Biznes” në Prishtinë
Panairi “Gratë në Biznes” do të organizohet nga Ministria e Industrisë, Ndërmarrësisë, Tregtisë dhe inovacionit, përmes Agjencisë KIESA. Organizimi do të bëhet përmes kontraktimit të një operatori i ekonomik, i cili do të mbulojë shpenzimet e hapësirës ekspozuese (shtande), sigurimin fizik, pastrim ditor dhe çështjet tjera teknike rreth panairit. 
MINT/KIESA nuk do të mbuloi shpenzimet operative të bizneseve/OJQ pjesëmarrëse në panair, përfshirë dërgimin/sjelljen e produkteve në panair, transportin dhe ushqimin e pjesëmarrëseve, etj. të cilat duhet të mbulohen nga vet pjesëmarrëset/it në këtë panair.
Panairi planifikohet të mbahet më datë 10, 11 dhe 12 korrik 2026, duke filluar nga ora 9:00 deri në ora 18.00, në sheshin Zahir Pajaziti, në Prishtinë.
Ftojmë të gjitha bizneset e regjistruara / OJQ në Kosovë me pronare apo bashkëpronare të gjinisë femërore dhe atyre me artizanate tradicionale, që dëshirojnë të aplikojnë për të marrë pjesë në këtë panair. 
Aplikimi bëhet duke plotësuar aplikacionin dhe se bashku me dokumentet e kërkuara me poshtë duhet të dërgojnë në formë fizike në zyrën e arkivit të Ministrisë së Industrisë, Ndërmarrësisë, Tregtisë dhe Inovacionit, Lagjja e Spitalit, rr. “Arbënor e Astrit Dehari”, nr. 21, Prishtinë 10000, Republika e Kosovës, më së largu deri më 07/07/2026 në ora 16:00, ose mund të i dërgojnë në formë elektronike në sme.kiesa@rks-gov.net.

Në momentin e aplikimit subjekti pranon të gjitha përgjegjësitë, obligimet, kriteret dhe detyrat e parapara me legjislacionin në fuqi dhe kriteret e parapara në këtë thirrje. 
Aplikacioni për aplikim mund të merret në KIESA-MINTI apo të shkarkohet nga faqet e internetit mint.rks-gov.net dhe kiesa.rks-gov.net 

Vëmendje:
· Në rast se bizneset aplikuese nuk janë në pronësi të gjinisë femërore apo bashkëpronësi me gjininë femërorë, atëherë nuk i lejohet të marrë pjesë në panair.
· Vlerësimi i aplikacioneve bëhet ndërmjet kategorive OJQ me OJQ dhe biznese me biznese. 
· Numri maksimal i pjesëmarrëseve në panair do të jetë 40 (përfshirë OJQ dhe biznese). 



Dokumentet e nevojshme për aplikim, të cilat duhet të sjellën nga aplikuesit janë:
· Aplikacioni i plotësuar;
· Certifikata e regjistrimit të biznesit apo OJQ-së;
· Kopja e letërnjoftimit të pronares/pronarit;

Kriteret e vlerësimit:
Në rast të konkurrencës, aplikuesit do të vlerësohen në mes veti në bazë të kritereve në vijim, andaj nëse dokumentet në fjalë nuk dorëzohen, aplikuesit do të vlerësohen me zero pikë (nëse ka konkurrence për vlerësim), d.m.th. nëse tejkalohen numri i planifikuar i shtandeve.
Dokumentet (jo diskualifikues):  
· Numri më i lartë i të punësuarve për vitin 2025				     60%
· Dëshmi mbi numrin e të punësuarve nga ATK-a për vitin 2025;
· Qarkullimi më i lartë vjetor për vitin 2025                                                          30%
· Dëshmi mbi qarkullimin vjetor nga ATK-ja për vitin 2025;
· Eksporti (vlera më e lartë e eksportit 2025)                                                         10%
· Dëshmi mbi eksportin nga Dogana e Kosovës për vitin 2025 (nëse ka).


image1.jpeg
AGJENCIA

PER INVESTIME
DHE PERKRAHJEN
E NDERMARRJEVE
NEKOSOVE

KICSA




image2.wmf

